Проект!

**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

ПОСТАНОВЛЕНИЕ № \_\_\_\_\_\_\_

от \_\_\_\_\_\_\_\_\_\_\_\_\_\_\_\_\_\_ 2023 година

ЗА ПРИЕМАНЕ НА ПРАВИЛНИК ЗА УСТРОЙСТВОТО, ОРГАНИЗАЦИЯТА И ДЕЙНОСТТА НА КОНСУЛТАТИВНИЯ СЪВЕТ КЪМ ИЗПЪЛНИТЕЛНАТА АГЕНЦИЯ ЗА БЪЛГАРИТЕ В ЧУЖБИНА, И НАРЕДБА ЗА ВОДЕНЕТО, СЪХРАНЯВАНЕТО И ДОСТЪПА ДО ЕЛЕКТРОННИЯ РЕГИСТЪР С ДАННИ ЗА ЛИЦАТА, ЗА КОИТО КОНСУЛТАТИВНИЯТ СЪВЕТ КЪМ ИЗПЪЛНИТЕЛНАТА АГЕНЦИЯ ЗА БЪЛГАРИТЕ В ЧУЖБИНА Е УСТАНОВЯВАЛ БЪЛГАРСКИ ПРОИЗХОД

**МИНИСТЕРСКИЯТ СЪВЕТ**

**ПОСТАНОВИ:**

**Член единствен.** Приема:

1. Правилник за устройството, организацията и дейността на Консултативния съвет към Изпълнителната агенция за българите в чужбина.

2. Наредба за воденето, съхраняването и достъпа до електронния регистър с данни за лицата, за които Консултативният съвет към Изпълнителната агенция за българите в чужбина е установявал български произход.

**Заключителна разпоредба**

**Параграф единствен**. В Устройствения правилник на Изпълнителната агенция за българите в чужбина, приет с Постановление № 73 на Министерския съвет от 2022 г. (обн., ДВ, бр. 36 от 2022 г.) се правят следните изменения и допълнения:

1. В чл. 13 се създава т. 19:

„19. организира воденето и поддържането на Електронния регистър с данни за лицата, за които Консултативният съвет към Агенцията е установявал български произход;“;

2. В чл.15 се правят следните изменения и допълнения:

а) Създава се нова т. 14:

„14. организира дейността на Консултативния съвет по чл. 29, ал. 7 от Закона за българското гражданство;“;

б) Досегашната т. 14 става т. 15.

**МИНИСТЪР-ПРЕДСЕДАТЕЛ:**

 **ГЪЛЪБ ДОНЕВ**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**КРАСИМИР БОЖАНОВ**

**ПОСТОЯНЕН СЕКРЕТАР НА МВнР:**

**ИВАН КОНДОВ**

 **ДИРЕКТОР НА ДИРЕКЦИЯ “ПРАВНА”:**

**СВЕТЛАНА СТОЯНОВА**